**HAKEMUS PALVELUSETELILLÄ HANKITTAVAN PALVELUN TUOTTAJAKSI**

|  |
| --- |
| Palveluntuottaja: Kirjoita tekstiä napsauttamalla tätä. |
| Toimintayksikkö: Kirjoita tekstiä napsauttamalla tätä. |
| Y-tunnus: Kirjoita tekstiä napsauttamalla tätä. |
| Toimintayksikön osoite: Kirjoita tekstiä napsauttamalla tätä. |
| Toimintayksikön puhelinnumero: Kirjoita tekstiä napsauttamalla tätä. |
| Yhteyshenkilö: Kirjoita tekstiä napsauttamalla tätä. |
| Yhteyshenkilön osoite: Kirjoita tekstiä napsauttamalla tätä. |
| Yhteyshenkilön puhelinnumero: Kirjoita tekstiä napsauttamalla tätä. |
| Sähköpostiosoite: Kirjoita tekstiä napsauttamalla tätä. |
| www-osoite: Kirjoita tekstiä napsauttamalla tätä. |

**Palveluntuottajan yleiset velvoitteet**

Palveluntuottaja sitoutuu Kainuun Sosiaali- ja terveydenhuolto -kuntayhtymän Suun terveydenhuollon sääntökirjassa määriteltyihin velvoitteisiin. Palveluntuottaja on palvelusetelijärjestelmän puitteissa palvelua tuottava, yksityisestä terveydenhuollosta annetussa laissa (152/1990) tarkoitettu palveluntuottaja. Palveluntuottajaksi hyväksytään kaikki hyväksymiskriteerit täyttävät palveluntuottajat ilman kilpailutusta. Palveluntuottajaksi voi ilmoittautua jatkuvasti.

Palveluntuottajalta edellytetään, että tuottaja:

1. On merkitty ennakkoperintärekisteriin.

2. Täyttää kyseiselle toiminnalle yksityisestä terveydenhuollosta annetussa laissa asetetut vaatimukset.

3. Huolehtii siitä, että tuotetut palvelut vastaavat vähintään sitä tasoa, jota edellytetään vastaavalta kunnalliselta toiminnalta.

4. On ottanut ja sitoutuu pitämään voimassa toimintansa edellyttämät lakisääteiset vakuutukset sekä potilasvahinko- tai vastuuvakuutuksen, jonka vakuutusmäärän voidaan palvelutoiminnan laatu ja laajuus huomioon ottaen arvioida riittävän toiminnasta mahdollisesti aiheutuvien henkilövahinkojen korvaamiseen ja, joka muilta ehdoiltaan vastaa tavanomaista vastuuvakuutus käytäntöä. (Palvelusetelilaki 569/2009, 5 §.)

5. On merkittynä AVI:n ja Valviran ylläpitämään yksityisten sosiaali- ja terveyspalvelujen antajien rekisteriin.

6. On rekisteröitynyt kaupparekisteriin.

7. On merkitty työnantajarekisteriin, mikäli yrityksessä on työntekijöitä.

8. Sitoutuu huolehtimaan siitä, että palvelun tuottaja taikka sen johtohenkilö tai edustus-, päätös- tai valvontavaltaa käyttävä henkilö ei ole syyllistynyt rikosrekisteristä ilmenevällä lainvoimaisella tuomiolla laissa julkisista hankinnoista 53 §:ssä mainittuun rikokseen tai tekoon tai sanotun lain 54 §:n mukaiseen laiminlyöntiin.

9. On huolehtinut verojen, eläke- ja sosiaaliturvamaksujen maksamisesta sekä muista lakisääteisistä velvoitteista.

10. Noudattaa kaikkea palveluntuottajaa ja sen toimintaa koskevaa lainsäädäntöä ja viranomaismääräyksiä ja ohjeita.

11. Vastaa siitä, että toiminta perustuu näyttöön ja hyviin hoito- ja toimintakäytäntöihin ja on laadukasta, turvallista ja asianmukaisesti toteutettua.

12. Sitoutuu noudattamaan voimassa olevaa työsopimuslainsäädäntöä ja alan yleissitovia työehtosopimuksia.

13. Pitää yllä Kainuun soten lukuun asiakas- tai potilasrekisteriä, säilyttää ja käsittelee asiakirjoja niin kuin kulloinkin voimassa olevassa lainsäädännössä säädetään sekä siten, kuin Kainuun sote on erikseen ohjeistanut.

(Henkilötietolaki 523/1999, Laki sosiaalihuollon asiakkaan asemasta ja oikeuksista 812/2000, Laki sosiaali- ja terveydenhuollon asiakastietojen sähköisestä käsittelystä 159/2007, Laki viranomaisten toiminnan julkisuudesta 621/1999, Arkistolaki 831/1994, Sosiaali- ja terveysministeriön asetus potilasasiakirjoista 298/2009).

14. Markkinoi palvelujaan asiallisesti, luotettavasti ja hyvän tavan mukaisesti. Ylisanoja tai vertailumuotoja ei saa käyttää. Markkinoinnilla ei tule luoda tarpeetonta sosiaali- tai terveydenhuoltopalvelujen kysyntää.

15. Nimeää ja osoittaa palveluista vastaavan henkilön.

16. Sitoutuu osallistumaan palveluseteliasioita käsittelevään perehdytykseen.

17. Tuottaa palvelusetelillä korvattavat palvelut Suomessa.

18. Suostuu siihen, että palveluntuottajan tiedot ovat julkisesti nähtävillä. Hinnoista ilmoittamisen tulee tapahtua vertailukelpoisella tavalla siten, että palveluseteliä käyttävä asiakas voi vaivatta päätellä palvelun kokonaishinnan ja sen osuuden, joka jää hänen maksettavakseen. Vertailukelpoisen tavan Kainuun sote määrittelee palvelukohtaisesti.

19. Sitoutuu ilmoittamaan Kainuun sotelle kaikista muutoksista, jotka vaikuttavat palvelujen tuottamiseen (esim. palvelukatkot, muutokset yhteystiedoissa, hoitoon pääsytiedot) palveluntuottajien luettelon ylläpitäjälle sekä tekemään lupaviranomaisen muutosilmoituksen kuntaan tietojen tai olosuhteiden muuttuessa.

20. Sitoutuu tarkastamaan aina asiakkaan hoito- tai palvelusuunnitelman sekä palvelusetelin ja noudattaa niiden sisältöä.

21. Huolehtii omasta ja henkilöstönsä lain edellytykset täyttävästä ja riittävästä ammattitaidosta, ammattitaidon säilymisestä ja kehittämisestä sekä riittävästä täydennyskoulutuksesta (Laki terveydenhuollon ammattihenkilöistä 559/1994, Laki sosiaalihuollon ammatillisen henkilöstön kelpoisuusvaatimuksista, sosiaalihuoltolaki 710/1982).

22. Ei saa Raha-automaattiyhdistyksen avustusta, kunnan antamaa tukea tai muuta julkista tukea palveluseteleillä tuotettaviin palveluihin.

23. Sitoutuu noudattamaan Kainuun soten määrittämiä yksittäiseen palveluseteliin liittyviä palvelukohtaisia vaatimuksia. Palvelukohtaiset vaatimukset on asetettu sääntökirjan palvelukohtaisessa osiossa.

**Toimitettavat asiakirjat**

Palveluntuottajaksi hakeutuessaan palveluntuottaja toimittaa Kainuun sotelle seuraavat kirjalliset todistukset:

* kaupparekisteriote,
* todistus AVI:n tai Valviran rekisteriin merkitsemisestä tai jäljennös aluehallintoviraston myöntämästä luvasta,
* todistus maksetuista veroista ja työnantajan sosiaalivakuutusmaksuista tai verovelkaa ja erääntyneitä sosiaalivakuutusmaksuja koskevan maksusuunnitelman,
* vakuutusyhtiön todistus lakisääteisten vakuutusten sekä potilasvahinko- tai vastuuvakuutuksen voimassaolosta ja vakuutusmaksujen suorittamisesta
* henkilöstöluettelo nimikkeineen ja koulutustietoineen. Henkilöstön tietojen tulee löytyä terveydenhuollon ammattihenkilöiden keskusrekisteristä Terhikistä,
* yrityksen tilinpäätöstiedot
* yrityksen laadun omavalvontasuunnitelma ja
* hinnasto

Toimitettavien liitteiden tulee olla alle kolme (3) kuukautta vanhat lukuun ottamatta todistusta AVI:n tai Valviran rekisteriin merkitsemisestä tai jäljennöstä aluehallintoviraston myöntämästä luvasta.

**Palveluntuottajan hyväksymisen peruuttaminen**

Kainuun sotella on oikeus peruuttaa palveluntuottajalle myönnetty hyväksyntä toimia palveluntuottajana ja poistaa palveluntuottaja hyväksyttyjen palveluntuottajien luettelosta välittömästi ilman irtisanomisaikaa mikäli:

* palveluntuottaja ei noudata Kainuun soten kirjallisesta kehotuksesta huolimatta sääntökirjan vaatimuksia,
* palveluntuottaja ei noudata hyviä hoito- ja palvelukäytäntöjä,
* palveluntuottaja on syyllistynyt ammattinsa harjoittamisessa vakavaan menettelyrikkomukseen,
* palveluntuottajan itsenäinen ammatinharjoittamisoikeus on rajoitettu,
* palveluntuottaja on tullut maksukyvyttömäksi, ei ole kyennyt hoitamaan laskujaan eräpäivään mennessä, on aloittanut akordimenettelyn, on asetettu selvitystilaan tai velkajärjestely on vahvistettu tai hakemus on vireillä tai haettu konkurssiin,
* palveluntuottaja taikka sen johtohenkilö tai edustus-, päätös- tai valvontavaltaa käyttävä henkilö on tuomittu henkilöön tai talouteen kohdistuneesta rikoksesta, jolla on merkitystä palveluntuottamisen edellytysten toteutumisessa,
* palveluntuottaja on laiminlyönyt verojen tai sosiaaliturvamaksujen suorittamisen (poikkeuksena sopimus verottajan ja työeläkevakuutusyhtiön kanssa),
* palveluntuottaja on antanut olennaisesti vääriä tietoja yrityksestä.
* palveluntuottaja on tuottanut palvelua asiakkaan saaman palvelusetelipäätöksen vastaisesti tai
* palveluntuottaja itse pyytää hyväksymisen peruuttamista.

**Vakuutan tässä lomakkeessa ja sen liitteessä antamani tiedot oikeiksi**

|  |  |
| --- | --- |
| Paikka ja aikaKirjoita tekstiä napsauttamalla tätä. | Allekirjoitus ja nimen selvennysKirjoita tekstiä napsauttamalla tätä. |

**Hakemuksen palautusosoite**

Kainuun Sosiaali- ja terveydenhuollon -kuntayhtymä

Kirjaamo

PL 400

87070 KAINUU

Yhteyshenkilö: Mikko Neuvonen, puh. 044 7970413, mikko.neuvonen@kainuu.fi

**Laskutusosoite**

Kainuun Sosiaali- ja terveydenhuollon –kuntayhtymä

Ostolaskut

PL 401

87070 KAINUU